ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ՄԱՅԻՍԻ 9- Ի ԱՌԹԻՎ

Սիրելի՛ հայրենակիցներ, Արտաշատ միավորված համայնքի սիրելի՛ բնակիչներ, ջերմորեն շնորհավորում եմ բոլորիս Մայիսի 9-ի` Հաղթանակի և խաղաղության տոնի առթիվ:

79 տարի առաջ այս օրը հաղթական ավարտվեց Հայրենական մեծ պատերազմը, որին խորհրդային զորքերի կազմում փայլուն մասնակցություն ունեցան հազարավոր քաջ հայորդիներ՝ կերտելով այնքան բաղձալի մայիսյան հաղթանակը:

Նրանցից շատերն ընկան պատերազմում, բայց ոչ ոք ու ոչինչ չմոռացվեց:

Հայրենական մեծ պատերազմում տարած հաղթանակը պատմական էր, որը մեր ժողովրդի համար ապրելու ու պայքարելու խորհրդանիշ դարձավ:

Այսօր խոնարհվում և փառք ենք տալիս ֆաշիզմի դեմ պայքարում իրենց կյանքը նվիրաբերած հերոսներին և հայրենիքի պաշտպանության համար բոլոր ժամանակներում ընկած քաջերին:

Ձեր գործը շարունակելով՝ մենք պարտավոր ենք միասնական լինել ու առաջ շարժվել՝ առավել արժևորելով մեր հայրենիքը, յուրաքանչյուրս մեր գործով շենացնելով ու զարգացնելով մեր երկիրը:

Մեկ անգամ ևս շնորհավորում եմ մայիսյան այս հիանալի տոնի առթիվ և մաղթում եմ խաղաղ երկինք մեր երկրին:

Ջերմություն ու բարօրություն` բոլորիս ընտանիքներին:

Հավերժ փառք մեր հերոսներին: